
Comisia pentru buget, finanţe şi bănci

Bucureşti,     05.05.2004 

Nr. 22/283

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru respingerea Ordonanţei de urgenţă a Guvernului nr. 5/2004 privind autorizarea unor împrumuturi adoptat de către Senat în şedinţa din 26 aprilie 2004 şi trimis comisiei noastre pentru examinare, în fond, cu adresa Biroului Permanent nr. P.L.-X264 din  03 mai 2004.

PREŞEDINTE,



Parlamentul  României

Comisia pentru buget, finanţe şi bănci

Bucureşti,       05.05.2004  

Nr. 283

RAPORT

asupra proiectului de Lege pentru respingerea Ordonanţei 

de urgenţă a Guvernului nr. 5/2004 privind autorizarea 

unor împrumuturi
Cu adresa nr. P.L.-X264 din 03 mai 2004, Biroul Permanent, conform art.89 şi 107 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, a sesizat, pentru examinare şi avizare, în procedură de urgenţă, în fond, Comisia pentru buget, finanţe şi bănci cu proiectul de Lege pentru respingerea Ordonanţei de urgenţă a Guvernului nr. 5/2004 privind autorizarea unor împrumuturi.
La întocmirea raportului s-a avut în vedere avizul Consiliului Legislativ.

La lucrările comisiei au participat 26 deputaţi, din totalul de 27 membri ai comisiei.

Ordonanţa de urgenţă nr. 5/2004 are ca obiect de reglementare crearea cadrului legal pentru acordarea de credite de către Casa de Economii şi Consemnaţiuni, în lei şi în valută, şi unităţilor aflate în subordinea, sub autoritatea sau în coordonarea ministerelor, pentru realizarea programelor de interes public.

Prin proiectul de lege mai sus menţionat se respinge Ordonanţa de urgenţă a Guvernului nr. 5/2004 privind autorizarea unor împrumuturi, întrucât aceasta este lipsită de obiect, având în vedere faptul că aceasta a fost abrogată prin art. 8 din Ordonanţa de urgenţă a Guvernului nr. 19 din 17 aprilie 2004 privind unele măsuri premergătoare lansării procesului de privatizare, inclusiv constituirea Comisiei de privatizare a Casei de Economii şi Consemnaţiuni – S.A., publicată în Monitorul Oficial al României, partea I, nr. 322 din 14 aprilie 2004. 

Proiectul de Lege, potrivit art. 75 alin. (1) din Constituţia României, republicată şi art. 86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr. 23/2003, este de competenţa decizională a Camerei Deputaţilor.

În contextul celor arătate, Comisia pentru buget, finanţe şi bănci, în urma examinării proiectului de Lege pentru respingerea Ordonanţei de urgenţă a Guvernului nr. 5/2004 privind autorizarea unor împrumuturi, în şedinţa din  05.05.2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor în forma adoptată de Senat.

Potrivit prevederilor constituţionale prezentul proiect de Lege face parte din categoria legilor ordinare.

PREŞEDINTE,


SECRETAR,

Dr. Daniel Ionescu

          Expert parlamentar:

          Măţan Ofelia

